Nr. L 363/32 De Europæiske Fællesskabers Tidende 23. 12. 87 KOMMISSIONENS FORORDNING (EØF) Nr. 3861/87 af 22. december 1987 om suspension af tolden i samhandelen mellem Spanien og Fællesskabet i dets sammensætning pr. 31. december 1985 i oksekødsektoren KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 75, stk. 4, og ud fra følgende betragtninger : I Rådets forordning (EØF) nr. 653/87 () er der fastsat anvendelse i Spanien af de fælles priser for oksekød ; den seneste udvikling i produktionen og markedssituationen for nævnte produkter gør det ønskeligt at liberalisere samhandelen med disse produkter, og Spanien har derfor indgivet en anmodning herom ; tolden for disse produkter bør derfor suspenderes med 50 % ; i afventning af en ny gennemgang af markedssituationen og en eventuel vedta- gelse af nye foranstaltninger efter fremgangsmåden i artikel 27 i Rådets forordning (EØF) nr. 805/68 af 27. juni 1968 om den fælles markedsordning for oksekød (?), senest ændret ved forordning (EØF) nr. 467/87 (?), er det hensigtsmæssigt at begrænse nævnte suspension til første halvår af 1988; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING: Artikel 1 1. De toldsatser, som i henhold til Tiltrædelsesaktens artikel 75, stk. 1, anvendes i samhandelen mellem Spanien og Fællesskabet i dets sammensætning pr. 31. december 1985 for produkter henhørende under forord- ning (EØF) nr. 805/68, suspenderes med 50 % fra den 1. januar til den 30. juni 1988. 2. J Inden den 30. juni 1988 tager Kommissionen situa- tionen på det spanske marked og fællesskabsmarkedet op til fornyet overvejelse med henblik på en eventuel vedta- gelse af passende foranstaltninger efter fremgangsmåden i artikel 27 i forordning (EØF) nr. 805/68. Artikel 2 Denne forordning træder i kraft den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. december 1987. () EFT nr. L 63 af 6. 3. 1987, s. 1. () EFT nr. L 148 af 28. 6. 1968, s. 24. () EFT nr. L 48 af 17. 2. 1987, s. J. På Kommissionens vegne Frans ANDRIESSEN Næstformand